মুক্তিকা উপনিষদ
মুক্তিকা উপনিষদ (সংস্কৃত: मुक्तिका उपनिषद्) বা মুক্তিকা বলতে ১৮৮৩ খ্রিস্টাব্দ থেকে মুদ্রিত আকারে তেলুগু ভাষায় সংকলিত একশত আটটি উপনিষদকে বোঝায়। কিছু কিছু উপনিষদের রচনাকাল অজানা, আবার কিছু কিছু আনুমানিক ৮০০ খ্রিষ্টপূর্বাব্দ থেকে শুরু। মুখ্য উপনিষদ খ্রিষ্টপূর্ব প্রথম সহস্রাব্দে,  অধিকাংশ যোগ উপনিষদ সম্ভবত ১০০ খ্রিষ্টপূর্বাব্দ থেকে ৩০০ খ্রিস্টাব্দ সময়কালে, এবং সন্ন্যাস উপনিষদগুলির মধ্যে সাতটি ৩য় শতাব্দীর আগে রচিত। উপনিষদগুলো রাম ও হনুমানের মধ্যে কথোপকথনের অংশ, যেগুলো কৈবল্য বা মোক্ষের বিষয়ে অনুসন্ধান নিয়ে কাজ করছে। উপনিষদের অন্যান্য সংগ্রহের মধ্যে রয়েছে, ৫০টি ফার্সি ভাষার সংকলন, ৫২টি কোলব্রুক সংগ্রহ, এবং ৫২টি নারায়ণের সংগ্রহ।